|  |
| --- |
|  |

Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: ministrstvo) na podlagi 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24 in 52/24; v nadaljnjem besedilu: uredba o skupnih določbah za izvajanje intervencij) in prvega odstavka 38. člena Uredbe o izvajanju gozdarskih intervencij iz strateškega načrta Republike Slovenije za obdobje 2023–2027 (Uradni list RS, št. 22/24; v nadaljnjem besedilu: uredba) objavlja

**Javni razpis za intervencijo naložbe v ustanovitev in razvoj gozdnega drevesničarstva (IRP09) za leto 2024**

1. **OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet Javnega razpis za intervencijo naložbe v ustanovitev in razvoj gozdnega drevesničarstva (IRP09) za leto 2024 (v nadaljnjem besedilu: javni razpis) je podpora za naložbe v nakup in dobavo nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja. |
| **Razpisana sredstva:** | Višina razpisanih nepovratnih sredstev znaša 600.000 eurov. |
| Sredstva se zagotovijo iz proračunskih postavk ministrstva, in sicer:* 203.400 eurov iz proračunske postavke 221064 Skupni strateški načrt 2023-2027 – EKSRP – EU udeležba
* 396.600 eurov iz proračunske postavke 221065 Skupni strateški načrt 2023-2027 – EKSRP – slovenska udeležba.

Delež sredstev iz Evropskega kmetijskega sklada za razvoj podeželja znaša 33,9 odstotkov, delež sredstev iz proračuna Republike Slovenije znaša 66,1 odstotkov. |
| **Vrsta javnega razpisa:** | ZAPRTI  |
| **Cilji intervencije:** | Z naložbami zagotoviti ustrezen in kakovosten gozdni sadilni material ter njegovo zadostno število, ki je pogoj za uspešno obnovo gozda. Intervencija prispeva k specifičnemu cilju: SO2 krepitev tržne usmerjenosti ter kratkoročno in dolgoročno povečanje konkurenčnosti kmetij, vključno z večjim poudarkom na raziskavah, tehnologiji in digitalizaciji; skupnemu kazalniku učinka: O.24. Število produktivnih naložbenih operacij ali enot zunaj kmetij, ki prejemajo podporo ter obravnava potrebo: P08 Povečanje produktivnosti, konkurenčnosti ter tehnološki razvoj v gozdarstvu. |
| **Obdobje vlaganja vloge na javni razpis:****Začetek vnosa vloge in zaključek javnega razpisa** | Javni razpis začne veljati naslednji dan po objavi v Uradnem listu Republike Slovenije. Vložitev vloge na javni razpis poteka od 16. decembra 2024 do vključno 10. februarja 2025 do 14:00. ure. |
| **Obdobje upravičenosti stroškov:** | V skladu s 43. členom uredbe so do podpore upravičeni stroški naložb, ki so nastali po oddaji vloge na javni razpis do vložitve zahtevka za izplačilo sredstev.Do podpore so upravičeni tudi morebitni splošni stroški, ki so neposredno povezani s pripravo in izvedbo naložbe ter so nastali po 1. januarju 2023 do vložitve zahtevka za izplačilo sredstev.  |
| **Informacije o javnem razpisu:** | Informacije o javnem razpisu so dostopne na naslednji povezavi:https://skp.si/aktualno/info-tocke. |

**II. PREDMET IN NAMEN PODPORE**

Podpora je v skladu s 30. členom uredbe namenjena naložbam v nakup in dobavo nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja.

**III. VLAGATELJI IN UPRAVIČENCI**

Vlagatelji in upravičenci so določeni v 31. členu uredbe.

**IV. POGOJI ZA DODELITEV PODPORE**

Pogoji za dodelitev podpore so določeni v prvem odstavku, 1. točki drugega odstavka, četrtem odstavku 9. člena, 1. do 5. točki prvega in drugem odstavku 10. člena uredbe o skupnih določbah za izvajanje intervencij in 33. členu uredbe.

**V. UPRAVIČENI IN NEUPRAVIČENI STROŠKI**

1. V skladu s prvim odstavkom 32. člena uredbe so do podpore upravičeni:
* stroški nakupa in dobave nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja,
* stroški nakupa in postavitve rastlinjakov in pripadajoče opreme za vzgojo gozdnega drevja,
* splošni stroški iz 20. člena uredbe o skupnih določbah za izvajanje intervencij, ki ne presegajo 10 % upravičenih stroškov naložbe.
1. Višina in vrsta upravičenih stroškov se določi v skladu z drugim, tretjim in četrtim odstavkom 41. člena uredbe. Za stroške na enoto se uporablja Seznam upravičenih stroškov na enoto – gozdno drevesničarstvo, ki je priloga 1 razpisne dokumentacije in je pripravljen na podlagi kataloga stroškov na enoto iz Pravilnika o katalogu stroškov in njihovih vrednostih na enoto (Uradni list RS, št. 34/24 in 95/24).
2. Podpora se ne dodeli za stroške, določene v prvem odstavku 42. člena uredbe.

**VI. MERILA ZA OCENJEVANJE VLOG IN TOČKOVNIK**

1. Vloge, prispele na javni razpis, se ocenjujejo na podlagi meril za izbor iz prvega odstavka 34. člena uredbe, ki se v skladu s tretjim odstavkom 34. člena uredbe podrobneje opredelijo v tem javnem razpisu, določena pa so tudi v dokumentu »Merila za izbor operacij«, ki ga je sprejel organ upravljanja in je dostopen na spletni strani skupne kmetijske politike: https://skp.si/wp-content/uploads/2024/09/Merila\_za\_izbor\_operacij\_SN\_2023-2027\_EKSRP\_5.sprememba\_P.pdf
2. Vstopni prag za naložbe ustanovitev in razvoj gozdnega drevesničarstva znaša 40 % najvišjega možnega števila točk.
3. Pri ocenjevanju vlog na podlagi meril za ocenjevanje vlog se upošteva stanje ob oddaji vloge na javni razpis oziroma načrtovano stanje ob zaključku naložbe. Ocenjevanje vlog se izvede na podlagi prijavnega obrazca in priloženih prilog ter podatkov iz uradnih evidenc. Če posamezno merilo ni izbrano ali se zanj ne predloži vseh prilog, dokazil oziroma so priloge in dokazila neustrezna, se vloga na podlagi tega merila oceni z 0 točkami.
4. Vloga se oceni na podlagi naslednjih meril:
	1. Merila za naložbe v ustanovitev in razvoj gozdnega drevesničarstva

|  |  |
| --- | --- |
| **Merila** | **Maksimalno število točk** |
| Velikost gozdne drevesnice | 30 |
| Število zaposlenih v podjetju  | 20 |
| Sklenjene pogodbe za odkup sadik gozdnega drevja | 10 |
| Število drevesničarskih dejavnosti, ki jih dobavitelj opravlja | 20 |
| Število enot pridelave | 20 |
| **SKUPAJ** | **100** |

4.2. Točkovnik za naložbe v ustanovitev in razvoj gozdnega drevesničarstva

|  |
| --- |
| *Maksimalno število točk = 100 točk* |

|  |
| --- |
| **1. VELIKOST GOZDNE DREVESNICE (maksimalno število točk 30)****Navodilo: Upošteva se površina zemljišč primernih za vzgojo sadik, ki je razvidna iz prijavnega obrazca. Zemljišča za vzgojo sadik so navedena v Registru dobaviteljev GRM.** |
| 30 – površine zemljišč za vzgojo sadik gozdnega drevja merijo več kot 5,00 hektarjev;24 – površine zemljišč za vzgojo sadik gozdnega drevja merijo od 3,00 do 5,00 hektarjev;18 – površine zemljišč za vzgojo sadik gozdnega drevja merijo od 1,00 do 2,99 hektarjev;12 – površine zemljišč za vzgojo sadik gozdnega drevja merijo od 0,60 do 0,99 hektarjev; 6 – površine zemljišč za vzgojo sadik gozdnega drevja merijo do 0,50 hektarjev. |
| **2. ŠTEVILO ZAPOSLENIH V PODJETJU (maksimalno število točk 20)** **Navodilo: Upošteva se povprečno število zaposlenih v zaključenem letu pred objavo javnega razpisa, katere vlagatelj navede v prijavnem obrazcu. Upošteva se podatek število zaposlencev iz izkaza poslovnega izida za leto pred objavo javnega razpisa (AJPES), brez najete sezonske delovne sile.** |
|  20 – vlagatelj ima zaposleno 1,00 ali 2,00 osebi za polni delovni čas;16 – vlagatelj ima zaposlenih od 3,00 do vključno 7,99 oseb za polni delovni čas;12 – vlagatelj ima zaposlenih od 8,00 do vključno 10,00 oseb za polni delovni čas; 8 – vlagatelj ima zaposlenih več kot 10,00 oseb za polni delovni čas.  |
| **3. SKLENJENE POGODBE ZA ODKUP SADIK GOZDEGA DREVJA (maksimalno št. točk 10)****Navodilo: Upošteva se ali ima vlagatelj sklenjene pogodbe za odkup sadik gozdnega drevja. Kopija veljavnih pogodb se priloži k prijavnem obrazcu.** |
| 10 – vlagatelj ima sklenjene pogodbe za dobavo sadik gozdnega drevja;  |
| **4. ŠTEVILO DREVESNIČARSKIH DEJAVNOSTI, KI JIH DOBAVITELJ OPRAVLJA (maksimalno št. točk 20)****Navodilo: Upošteva se število dejavnosti, ki jih dobavitelj oziroma vlagatelj, opravlja in so navedene v Registru dobaviteljev GRM.** **Dejavnosti so: pridobivanje semenskega materiala in puljenk v sestojih in skupinah; dodelovanje semenskega materiala; skladiščenje semenskega materiala; vzgoja sadilnega materiala; razdeljevanje, posredovanje; odkupovanje, prodajanje;  pridobivanje semenskega materiala in delov rastlin v semenskih plantažah, starših družin, klonih in klonskih mešanicah.** |
| 20 – vlagatelj opravlja več kot tri dejavnosti;15 – vlagatelj opravlja tri dejavnosti;10 – vlagatelj opravlja dve dejavnosti. 5 – vlagatelj opravlja eno dejavnost. |
| **5. ŠTEVILO ENOT PRIDELAVE (maksimalno št. točk 20)****Navodilo: Upošteva se število enot pridelave vlagatelja, ki so navedene v Registru GRM. Enote pridelave so: enota dodelovanja semenskega materiala, enota hranjenja semenskega materiala, enota vzgoje sadilnega materiala, razdeljevalni center, prodajno mesto.** |
| 20 – vlagatelj ima več kot tri enote pridelave;15 – vlagatelj ima tri enote pridelave;10 – vlagatelj ima dve enoti pridelave; 5 – vlagatelj ima eno enoto pridelave.  |

**VII. OBVEZNOSTI UPRAVIČENCA**

Obveznosti upravičenca so določene v 25. členu uredbe o skupnih določbah za izvajanje intervencij.

**VIII. VLAGANJE VLOG IN POSTOPEK ZA IZPLAČILO SREDSTEV**

1. Vlaganje vloge na javni razpis, obravnava vloge in postopek za dodelitev sredstev so določeni v 5., 6. in 7. členu uredbe o skupnih določbah za izvajanje intervencij ter 38. členu uredbe.
2. Vlagatelj lahko na javni razpis vloži le eno vlogo.
3. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se v skladu s tretjim odstavkom 38. člena uredbe, vloge na javni razpis odobrijo na podlagi ponderiranja meril za ocenjevanje vlog, in sicer:
* velikost gozdne drevesnice: 30 odstotkov;
* število zaposlenih v podjetju: 20 odstotkov;
* sklenjene pogodbe za odkup sadik gozdnega drevja; 10 odstotkov;
* število dejavnosti, ki jih dobavitelj opravlja: 20 odstotkov;
* število enot pridelave: 20 odstotkov.

**IX. FINANČNE DOLOČBE**

Finančne določbe so določene v 37. členu uredbe.

**X. VLAGANJE ZAHTEVKOV ZA IZPLAČILO SREDSTEV**

1. Upravičenec mora ob vložitvi zahtevka za izplačilo sredstev izpolnjevati pogoje, ki so določeni v prvem odstavku 22. člena, prvem, v 1. točki tretjega, četrtem in petem odstavku 23. člena uredbe o skupnih določbah za izvajanje intervencij ter 35. členu uredbe.
2. Sredstva se upravičencem izplačajo na podlagi enega zahtevka za izplačilo sredstev v skladu z 21. členom uredbe o skupnih določbah za izvajanje intervencij, drugim odstavkom 35. in 44. členom uredbe.
3. Odrek pravici do sredstev je določen v 46. členu uredbe.

**XI. OBJAVA PODATKOV O UPRAVIČENCIH**

Objava podatkov o upravičencih, ki so prejeli sredstva, je določena v 8. členu uredbe o skupnih določbah za izvajanje intervencij.

**XII. VARSTVO OSEBNIH PODATKOV**

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1) so informacije za posameznike, katerih osebne podatke bo obdelovala Agencija Republike Slovenije za kmetijske trge in razvoj podeželja, objavljene na spletni strani agencije.

**XIII. KONTROLNI SISTEM IN UPRAVNE SANKCIJE TER VIŠJA SILA IN IZJEMNE OKOLIŠČINE**

1. Sistem kontrole je določen v VIII. poglavju uredbe o skupnih določbah za izvajanje intervencij.
2. Upravne sankcije so določene v 33. členu uredbe o skupnih določbah za izvajanje intervencij.
3. Višja sila ali izjemne okoliščine so določene v 34. členu uredbe o skupnih določbah za izvajanje intervencij.

|  |  |
| --- | --- |
|  | Eva Knez |
|  | državna sekretarka |

 p. p. št. 1002-47/2023/22 z dne 12. 1. 2024